تورکیه-نین الازیغ شهرینده جمعه گونو یئرلی واختلا ساعات 20.55-ده باش وئرمیش 6،8 شدتینده کی زلزله نتیجه سینده هلاک اولان‌لارین سایی 39 نفره چاتیب.
زلزله دن سونرا باشلانیلان آختاریش-قورتارما عملیات‌لاری داوام ائتدیریلیر.
فوق العاده حال‌لار و عاجیل یاردیم ایدارسی (آفاد) زلزله دن سونرا خسته‌خانایا یئرلشدیریلن 1607 نفردن 1515-نین مرخص ائدیلدیگینی بیلدیریب.
دیگر طرفدن بؤلگه یه 23 میندن چوخ چادیر، 2 مین 354 ایسیدیجی و 6  مین 436 ارزاق باغلاماسی گؤندریلیب.
تورکیه-نین ایچ ایشلر ناظیری سلیمان سویلو، ساغلیق  ناظیری فخرالدین کوجا، چئوره و شهرسالما ناظیری مراد کوروم، دین ایشلری اوزره ایدارنین رهبری علی الی ائرباش طبیعی فلاکتین باش وئردیگی بؤلگه ده اولوب‌لار.
قئید ائدک کی، جمهوریت خالق پارتی سی‌نین صدری کمال کیلیچداراوغلو الازیغ-دا باش وئرن زلزله ایله علاقه دار گؤستریلن هم رای‌لیگی آلقیشلاییب.
"تورک خالقی پیس و یاخشی گونده برابر اولدوغونو گؤستردی"’،-دئیه کمال کیلیچداراوغلو سؤیله یب.
ایگی پارتی نین صدری مرال آکشنر ده الازیغ-دا باش وئرن زلزله دن سونرا بؤلگه یه باش چکیب و هلاک اولان‌لارین عائله لرینه صبر دیله یب.
